เป็นอาการเวียนหัวจะอวกค่ะ กินยายุนะค่ะ แต่พอถึงเม็ดเลือด เมนยังไม่มาเลยค่ะ
สวัสดีค่ะ หากยาที่ทานอยู่ หมายถึงยาคุมกำเนิด และหากทานจนถึงเม็ดที่เป็นเม็ดแป้ง หรือเม็ดที่ไม่มีฮอร์โมนแล้ว ประจำเดือนยังไม่มา แนะนำควรทานต่อจนครบ 28 เม็ดก่อนค่ะ หากประจำเดือนยังคงไม่มา ก็ควรลองตรวจหาการตั้งครรภ์ดู เพราะยาคุมกำเนิดนั้น ก็ไม่สามารถช่วยป้องกันการตั้งครรภ์ได้ 100% หากตรวจไม่พบ อาจเป็นผลของยาคุมกำเนิดที่ทำให้ประจำเดือนไม่มาได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาต่อเนื่องนานๆ ซึ่งก็ไม่ได้อันตรายอะไร สามารถทานยาคุมต่อไปได้แต่หากตรวจพบการตั้งครรภ์ อาการเวียนหัวและอยากอาเจียน ก็จะเป็นอาการของการตั้งครรภ์ ดังนั้น ก็ควรหาเวลารีบไปฝากครรภ์ค่ะแต่หากตรวจไม่พบการตั้งครรภ์ อาการเวียนหัวและอยากอาเจียนอาจเป็นผลข้างเคียงของยาคุมก็ได้ หรือเกิดจากสาเหตุอื่นๆ เช่น มีอาหารเป็นพิษ โรคกระเพาะอาหารอักเสบ มีความเครียด วิตกกังวล นอนไม่หลับ เป็นต้น แนะนำให้ดูแลบรรเทาตามอาการไปก่อน ได้แก่ การนอนพักผ่อนให้เพียงพอ ดิ่มน้ำมากๆ และอาจดื่มน้ำเกลือแร่เสริม ทานเฉพาะอาหารอ่อนที่ย่อยง่าย ทานยาแก้เวียนหัว เช่น ยาไดเมนไฮดริเนต (dimenhydrinate) เป็นต้น